
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 08.08.2026, ora 08.00 – 09.08.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 09.08.2026, ora 07.00
RÂURI
Institutul Naţional de Hidrologie și Gospodărire a Apelor (I.N.H.G.A.) a emis la data de 08.08.2026, la ora 11:00, ATENȚIONAREA hidrologică nr. 90 - COD GALBEN valabilă în intervalul 08.08.2026, ora 12:00-09.08.2026, ora 09:00, vizând: Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, în bazinele hidrografice ale râurilor: Mureş, Jiu, Olt, Argeş, Ialomiţa şi Buzău.

Această atenționare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 

- Alba, Argeș, Bistrița-Năsăud, Brașov, Buzău, Cluj, Covasna, Dâmboviţa, Gorj, Hunedoara, Harghita, Ialomiţa, Mureș,  Prahova, Sibiu și Vâlcea  (16 prefecturi) – COD Galben
Debitele au fost în creștere, ca urmare a precipitațiilor căzute în interval și propagării, pe râurile din bazinele hidrografice: Vișeu, Iza, Someșul Mare, Mureș, Suceava, Moldova, Bistrița, Trotuș, Putna, Rm. Sărat, Buzău, bazinele superioare și mijlocii ale Jiului, Oltului și bazinele superioare ale Argeșului, Ialomiței și Prutului.

Pe celelalte râuri, debitele au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe cursurile superioare ale râurilor: Suceava, Vișeu, Lotru, Ialomița și mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Putna, Rm. Sărat, Bârlad, bazinele mijlocii și inferioare ale Someșului, Mureșului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului și din bazinul superior al Argeșului.  

În interval au fost emise două ATENȚIONĂRI HIDROLOGICE pentru fenomene imediate.

Este în vigoare ATENȚIONAREA HIDROLOGICĂ Nr. 90 din 08.08.2026.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare, exceptând bazinele mijlocii și inferioare ale râurilor: Mureș, Târnave, Jiu, Argeș, Ialomița, Bistrița, Trotuș, Buzău, cursul superior al Prutului, cursul mijlociu al Oltului, cursurile inferioare ale Vișeului, Izei, Arieșului, Sucevei, Moldovei, Putnei, Rm. Sărat, unde vor fi în creștere prin propagare.  

În bazinul Someșului Mare, bazinele superioare ale râurilor: Vișeu, Iza, Mureș, Târnave, Jiu, Argeș, Ialomița, Suceava, Moldova, Bistrița. Trotuș, Putna, Rm. Sărat și Buzău, debitele vor fi în scădere.

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE ATENȚIE, pe unele râuri din zonele de deal și munte.

Se menține în vigoare ATENȚIONAREA HIDROLOGICĂ Nr. 90 din 08.08.2026, până la ora 09:00.
DUNĂRE
Debitul la intrarea în țară (secțiunea Baziaș) în intervalul 08 – 09.08.2026 a fost staționar, având valoarea de 1400 m3/s, sub media multianuală a lunii Iulie (4700 m3/s) și august (3900 m3/s).

În aval de Porțile de Fier debitele au fost fi în scădere pe sectoarele Gruia – Corabia și Giurgiu – Tulcea și staționare pe sectorul Tr. Măgurele - Zimnicea.

Debitul la intrarea în țară (secțiunea Baziaș) va fi staționar (1400 m3/s).

În aval de Porțile de Fier debitele vor fi relativ staționare pe sectoarele Gruia – Bechet și Giurgiu – Oltenița și în scădere pe sectoarele Corabia – Zimnicea și Călărași - Tulcea.

2. Situația meteorologică în intervalul 08.08.2026, ora 09.00 – 09.08.2026, ora 06.00
Administraţia Naţională de Meteorologie (A.N.M.) a emis la data de 08.08.2026, la ora 10:00, Atenționarea Meteorologică nr. 132, conform căreia:

*Mesaj 1/3, Atentionare Meteorologica, cod Galben - valabilă în intervalul 08.08.2026, ora 10:00-08.08.2026, ora 21:00, vizând: val de căldură persistent, caniculă, disconfort termic ridicat, pt: 17 jud.: AG, BR, CS, CL, CT, DJ, GR, GJ, IL, MH, OT, TR, TM, TL, VL, IF și Mun. Buc.   

                                                                                                                                                                                                                                                                                         *Mesaj 2/3, Atentionare Meteorologica, cod Galben - valabilă în intervalul 08.08.2026, ora 10:00-08.08.2026, ora 23:00, vizand: intensificări ale vântului, la rafală se vor atinge viteze de 40....45 km/h și izolat de peste 50...55 km/h pt: 11 jud.: BC, BR, BZ, CL, GL IL, IS, NT, VS, VN și TL. 

                                                                                                                                                                                                                                            *Mesaj 3/3, Atentionare Meteorologica, cod Galben - valabilă în intervalul 08.08.2026, ora 12:00-08.08.2026, ora 22:00, vizand: instabilitate atmosferică, descărcări electrice și izolat grindină de mici dimensiuni (1...2 cm) intensificări ale vântului, vijelii, 50...70 km/h și pe arii restrânse de peste 80 km/h), averse torențiale însemnate cantitativ, 15...20 l/mp,  iar îndeosebi în zonele montane, pe arii restrânse de 30...50 l/mp, pt: 18 jud.: AB, AG, BV, BZ, CV, DB, GR, GJ, HR, HD, OT, MH, PH, SB, TR, VL, IF și Mun. Buc.   

Această Atenționare Meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:
Către PREFECTURILE JUDEŢELOR: Argeş, Brăila, Caraş-Severin, Călaraşi, Constanţa, Dolj, Giurgiu, Gorj, Ialomiţa, Mehedinţi, Olt, Teleorman, Timiş, Tulcea, Vâlcea, Ilfov și Municipiul Bucureşti (17 prefecturi) – ATENŢIONARE Meteorologică, cod Galben – mesaj 1.
Către PREFECTURILE JUDEŢELOR: Bacău, Brăila, Buzău, Călaraşi, Galaţi, Ialomiţa, Iaşi, Neamţ, Vaslui, Vrancea și Tulcea (11 prefecturi) – ATENŢIONARE Meteorologică, cod Galben – mesaj 2.
Către PREFECTURILE JUDEŢELOR: Alba, Argeş, Braşov, Buzău, Covasna, Dâmboviţa, Giurgiu, Gorj, Harghita, Hunedoara, Olt, Mureş, Prahova, Sibiu, Teleorman, Vâlcea, Ilfov și Municipiul Bucureşti (18 prefecturi) –ATENŢIONARE Meteorologică, cod Galben–mesaj 3.
ÎN ŢARĂ:
Vremea s-a menținut călduroasă în cea mai mare parte a țării, caniculară în Oltenia, sud-vestul și centrul Munteniei și izolat în Dobrogea și sudul Banatului, dar a fost și în general instabilă. Disconfortul termic a fost accentuat în regiunile sudice, unde pe arii relativ extinse indicele temperatură-umezeală (ITU) a depășit pragul critic de 80 de unități. Temperaturile maxime s-au încadrat între 22 de grade la Bârnova și 38 de grade la Drobeta Turnu Severin, Băilești și Calafat. Cerul a fost variabil, iar începând cu orele după-amiezii au fost perioade cu înnorări accentuate, averse ce au avut și caracter torențial și descărcări electrice în Oltenia, Muntenia, Transilvania și la munte și izolat în restul teritoriului. Cantitățile de apă conform datelor meteo și hidro, dar și din surse radar, au fost pe spații mici de 15...20 l/mp și izolat de 30...40 l/mp în sud-estul Transilvaniei, nordul Munteniei și sud-estul Crișanei. Vântul a avut intensificări în cea mai mare parte a Moldovei, jumătatea de est a Munteniei și nordul Dobrogei, dar și de scurtă asociate ploilor (viteze la rafală în general de 50...60 km/h), fiind consemnate și vijelii pe raza județelor Olt și Dolj. La ora 6.00 se înregistrau valori termice cuprinse între 11 grade la Joseni și 23 de grade la Constanța-Dig.
Observație: de ieri dimineață de la ora 6.00 au fost emise 23 de mesaje pentru fenomene meteorologice periculoase imediate, 22 pentru instabilitate atmosferică, după cum urmează: - 3 avertizări cod portocaliu (3 de către CNPM București pentru Muntenia);
- 19 atenționări cod galben (11 de SRPV Craiova, 3 de SRPV Timișoara, 2 de SRPV Cluj Napoca, 2 de SRPV Sibiu și 1 de SRPV Constanța) și 1 pentru intensificări ale vântului emisă de SRPV Constanța.
LA BUCUREŞTI

Valul de căldură a persistat, iar vremea a fost caniculară și cu disconfort termic accentuat, astfel indicele temperatură-umezeală (ITU) a depășit pragul critic de 80 de unități. Cerul a fost variabil în prima parte a zilei, apoi a avut înnorări temporare și după-amiaza, în unele cartiere au fost averse slabe (1...7 l/mp, conform măsurătorilor de la stațiile meteo și pluviometrelor Apa Nova), iar vântul a suflat slab și moderat. Temperatura maximă a fost de 34 de grade la Afumați și Băneasa și de 36 de grade la Filaret, iar la ora 06.00 se înregistrau 16 grade la stația meteo Băneasa, 19 grade la Afumați și 21 de grade la Filaret.
3. Prognoza meteorologică în intervalul 09.08.2026, ora 09.00 – 10.08.2026, ora 09.00
ÎN ŢARĂ

Vremea va fi călduroasă în vest, sud, sud-est și pe arii mai restrânse în centru, iar izolat în Câmpia Română disconfortul termic va fi ridicat, astfel indicele temperatură-umezeală (ITU) se va situa în jurul pragului critic de 80 de unități. Temperaturile maxime vor fi cuprinse între 24 de grade în nord-estul Transilvaniei și 33...34 de grade în Banat, Crișana și sudul Olteniei, iar cele minime se vor situa între 6 grade în depresiunile Carpaților Orientali și 22 de grade pe litoral. Cerul va fi variabil, cu înnorări temporare ziua în sudul și centrul țării, unde în primele ore ale intervalului izolat vor fi posibile ploi slabe (1...5 l/mp), dar după-amiaza și seara, cu o probabilitate mai mare în Carpații Meridionali și Munții Apuseni, nordul Olteniei și al Munteniei și sud-vestul Transilvaniei vor fi perioade cu averse (2...10 l/mp și izolat 15...20 l/mp) și descărcări electrice. Vântul va sufla slab și moderat, cu unele intensificări pe parcursul zilei în Dobrogea, estul Munteniei, precum și în sudul Moldovei, dar și în timpul ploilor (rafale de 40...50 km/h).
LA BUCUREŞTI
Vremea va fi călduroasă, cu o temperatura maximă de 31...32 de grade. Cerul va fi variabil, cu înnorări temporare ziua, iar în primele ore vor fi condiții de ploi slabe de scurtă durată (1...3 l/mp). Vântul va sufla slab și moderat. Minima termică va fi de 16...18 grade.
II. CALITATEA APEI


1.1. Pe fluviul Dunărea
Nu au fost semnalate evenimente deosebite.   

1.2.. Pe râurile interioare
ABA Someș-Tisa informează despre o poluare accidentală pe Râul Tur, în zona lacului de Acumulare Călinești Oaș, în data de, 08.08.2026, ora 18:00, cu observarea de mortalitate piscicolă, de puiet de plătică, datorită unei ape cu aspect verzui, cu temperatura ridicată a apei de 30,4 grade Celsius.    

Se verifică pe teren în amonte de acumulare, daca există surse de poluare, pe râul Tur, Valea Rea și Valea Albă.  
Pînă în prezent s-au prelevat probe de apă din Acumularea Călinești Oaș în vederea efectuării de analize fizico-chimice, analizarea acestora nefiind finalizată până în prezent.                                                                                                                                                                                                             Se va reveni cu informații suplimentare.

A.B.A. Mureş revine cu informații suplimentare, despre evenimentul de la Salina Praid:

- Determinarea conductivității in situ, orara 24/24, se monitorizează prin senzori calitativi în 5 secțiuni: Praid / r. Corund, Sarateni / r. T-va Mică, Mihalt / r. T-va Mare, Radna și Nădlac/ r. Mureș.

- Conform adresei ABA Mures nr. 1935/29.01.2026, Începand cu data de 01.02.2026, monitorizarea calitativĂ prin analize de laborator continuă astfel: cu o frecvență de 1 săptămână în 4 secțiuni: r. Corund (amonte confluența cu r. T-va Mică), r. T-va Mică (aval loc. Praid), r. T-va Mică (priza de apă Fântânele), r. T-va Mică (priza de apă Târnăveni), iar pentru celelalte secțiuni determinările se for face conform manualului de operare.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte și aval de zona afectată de Salina Slănic, pe 
cursurile de apă Slănic, Vărbilău și Teleajen.
1.3. Pe Marea Neagră 
A.B.A. Dobrogea Litoral informează că la data de 08.08.2026, la ora 08:10, a fost semnalată prezența unui delfin eșuat pe plaja din Mun. Constanta – zona Modern ( in dreptul restaurantului Zorile), jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.
III. CALITATEA MEDIULUI
1. În domeniul aerului
ANMAP, Agenția Națională pentru Mediu și Arii Protejate informează că din rezultatele analizelor efectuate la data de 06.08.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 
Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la stațiile de monitoring a calității aerului, din teritoriu, cu următoarele indicative:

TL-3 - Isaccea-Judetul Tulcea.


      CS-3 - Moldova Veche – Judetul Caraș-Severin.
                 TM-2 - Timișoara, jud. Timiș.
                 B-30 - loc. Buftea, jud. Ilfov.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice
ABA Dobrogea-Litoral revine cu informații suplimentare, că urmare a ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc (acumulare ce nu se află în administrarea ABA Dobrogea Litoral și în care se descarcă trei cursuri de apă: Topolog, Bentu și Dovrigelu), au condus la creșterea nivelului apei în această acumulare, cota înregistrată la data de 08.08.2026 fiind de 8.77 m MN75, cu 7 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

*Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.
6. Alimentări cu apă
Pe râurile interioare:

A.B.A. Arges-Vedea, informează că:  
Având în vedere că aportul de bazin natural al cursurilor de râu aval baraj Vidraru (Valea lui Stan, Arefu, Limpedea) este insuficient pentru asigurarea volumelor de apă necesare SC AQUATERM AG 98 SA pentru alimentarea cu apă a populației din municipiul Curtea de Argeș, începând cu data de 25.06.2026 ora 17.00 la barajul Vidraru este deschisă 4 % vana plană aferentă GF1, debitul deversat fiind de 2,3 mc/s.  
A.B.A. Argeș-Vedea, informează la data de 08.08.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  
Apa poate fi folosită pentru toate activitățile gospodărești, iar pentru băut este necesar a fi fiartă și apoi răcită.
ABA SOMEȘ TISA

Din cauza perioadei de secetă prelungită, în UAT-urile:

- Ulmeni(cu satele aferente), cantitatea de apă brută la sursă, s–a diminuat considerabil, necesitând menținerea de restricții și anume,diminuarea sau sistarea activităților auxiliare sau de producție, corespunzătoare treptei I de restrictii.

- Coroieni(cu satele aferente), restricționarea consumului de apă prin stabilirea unui program zilnic de furnizare.

A.B.A. Buzău-Ialomița revine cu informatii suplimentare, la data de, 09.08.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
ABA Prut-Bârlad informează despre intervenții priza de alimentare a Municipiului Galați din Dunăre, deoarece, din cauza secetei pe fluviu,  primul rând de grătare este deasupra apei, nu mai este funcțional, așa că acum, capacitatea de extragere a apei din Dunăre pentru oraș s-a redus la jumătate. 
Scafandrii au curățat grătarul de admisie în priză de aluviuni, de vegetația acvatică și tot ce se mai poate aduna în zonă. 
Momentan, doar un singur grătar din cele două mai este funcțional, iar capacitatea de captare a prizei este înjumătățită.                                                                                                                                                       
Aceștia vor intra și în camera de admisie pentru curățarea aluviunilor și asta pentru că trebuie asigurată funcționarea în condiții optime a pompei de admisie, cea de care depinde practic alimentarea cu apă a Mun. Galați.                                                                                                                                                                                                                                                                                                                                                                                  
La data de, 04.08.2026, la Galați cota Dunării era de 24 cm, urmând ca în cinci zile să scadă până la 13-14cm. Astfel apare un risc pentru alimentarea cu apă a Prizei Dunării și atunci vor fi luate în calcul și alte scenarii pentru asigurarea cu apă a orașului.    
A.B.A. Buzău-Ialomița informează că, urmare a scăderii debitului râului Buzău din ultima perioadă, începând cu data de 03.08.2026 se trece la aplicarea fazei de atenționare/avertizare pentru sectorul 1 râu Buzău - vărsare – ph Banița.

A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se menține faza de atenționare/avertizare pentru sectorul 5.2: Brat Macin-P.H. Smirdan din 19.05.2026.

- se menține faza de atenționare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se menține faza de atenționare/avertizare pentru sectorul 6: Chiciu-Vadu Oii (amonte Chiciu) din 12.05.2026.

Folosințele care se alimentează cu apă din Dunăre - sectorul 4:  Brăila - Galați sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).
- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restricții pentru perioada de vară pe sectorul 6.1. Chiciu - Vadu Oii (PH Fetești).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brăilei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· La data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții, dar ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· De la data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· La data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· la data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
la data de 15.07.2026 nivelul Dunării, respectiv debitul, au atins valorile de atenționare/avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· la data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavodă a fost oprită controlat și deconectată de la Sistemul Energetic Național în dimineața zilei de 28 iulie 2026, din cauza nivelului foarte scăzut, fără precedent, al Dunării, cauzat de seceta severă, în baza procedurilor centralei aplicabile în situații de seceta severă.
· Deasemenea Unitatea 2 a CNE Cernavodă este în pericol de deconectare dacă se menține trendul actual, negativ de scădere a cotelor Dunării cu câte 2cm pe zi, pentru următoarea săptămînă, chiar dacă s-au luat măsuri suplimentare anterioare de creștere a nivelului Dunării în zonă, prin dragări, scufundări de 4 barje umplute cu roci și dinamitarea Stâncii Pârjoaia de pe Dunăre, lângă brațul Bala.

